Երեսփոխան Բագրատունի, ողջունեց ներկաները: «Քաղաքական կեանքին մէջ մեր գործունէութիւնը պտոյտ մը չէ եղած, այլ` ժողովուրդի մը պատմութիւնը, որ պայքարած է, հալածուած եւ աւելի քան մէկուկէս միլիոն նահատակ զոհաբերած ամբողջ մարդկութեան բագինին: Մենք այն կուսակցութիւնն ենք, որ իր հիմնուած օրէն զօրակցած է լիբանանեան պետութեան եւ պետական հաստատութիւններուն, ինչպէս նաեւ հանրապետութեան իրերայաջորդ նախագահներուն, այն ժամանակէն, երբ Լիբանան Արեւելքի Զուիցերիան էր», ըսաւ ան նշելով, թէ ընտրութիւններու կազմակերպումին առումով փոփոխութիւնը եւ բարգաւաճումը պահանջուած են քաղաքական եւ թեքնիք մակարդակներուն վրայ: